জঙ্গিদের ‘স্বাধীনতা সংগ্রামী’ ঘোষণা পাকিস্তানের

ওয়েব ডেস্ক: পহেলগাঁওয়ের (Pahalgam Terror Attack) যে জঙ্গি হানার নিন্দায় সরব গোটা বিশ্ব। জঙ্গি হামলার পর পাকিস্তানের বিরুদ্ধে একাধিক পদক্ষেপ করেছে ভারত। এর মধ্যে রয়েছে সিন্ধু জল চুক্তি স্থগিত রাখার ঘোষণাও। এরপর থেকেই আতঙ্কে ভুগছে পাকিস্তান। এবার সেই হামলার সঙ্গে যুক্ত জঙ্গিদেরই ‘স্বাধীনতা সংগ্রামী’ আখ্যা দিল পাক উপ প্রধানমন্ত্রী তথা বিদেশমন্ত্রী ইশাক দার (Pakistans Foreign Minister Ishaq Dar)। যদিও বৈসরন উপত্যকায় হামলার দায় খুব বুদ্ধি করে এড়িয়ে গিয়েছেন তিনি। ইসলামাবাদের কোনও ভূমিকার কথা স্বীকার করেননি।

ইসলামাবাদে এক সাক্ষাৎকারে ইশাক দার বলেন, ‘২২ এপ্রিল জম্মু ও কাশ্মীরের পহেলগাঁও জেলায় যারা হামলা চালিয়েছে তারা স্বাধীনতা সংগ্রামী হতে পারে।’ এদিকে ভারত-পাক দ্বিপাক্ষিক বাণিজ্য বন্ধ করেছে তারা ইসলামাবাদ। জঙ্গি হামলার পর পাকিস্তানের বিরুদ্ধে একাধিক পদক্ষেপ করেছে ভারত। সিন্ধু চুক্তি স্থগিত করে দেওয়া হয়েছে। বন্ধ করে দেওয়া হয়েছে আটারি সীমান্ত। সিন্ধু জলবন্টন চুক্তি রদকে ভালভাবে নেয়নি পাকিস্তানও।ইশাক দার বলেন, “পাকিস্তানের ২৪ কোটি মানুষের জলের প্রয়োজন…এটা বন্ধ করা যায় না। এটা অ্যাক্ট অব ওয়্যার। কোনও স্থগিতাদেশ বা দখল মেনে নেওয়া হবে না। বৃহস্পতিবার পাকিস্তান শিমলা চুক্তি এবং ভারতের সঙ্গে অন্যান্য দ্বিপাক্ষিক চুক্তি স্থগিত করার হুঁশিয়ারি দিয়েছে। পাকিস্তান নিজের আকাশসীমা বন্ধ করেছে ভারতের বিমানের জন্যে। ইশাক দার বলেন, যেকোনও জায়গা থেকে আসা চ্যালেঞ্জের মোকাবিলা করতে আমরা সক্ষম।

আরও পড়ুন: ‘তিন দশক ধরে আমেরিকার মদতে এই কাজ করছে পাকিস্তান’ বিরাট মন্তব্য পাক প্রতিরক্ষামন্ত্রীর

এমনকি ভারতকে সাবধান করেও তিনি জানান, যদি ভারত পাকিস্তানকে আক্রমণ করে তাহলে তার জবাব দেওয়া হবে। তিনি বলেন, “যদি পাকিস্তানের উপর সরাসরি হামলা করা হয়, তাহলে সঙ্গে সঙ্গে তার যোগ্য জবাব দেওয়া হবে।” ২২ এপ্রিলের জঙ্গি হামলার দায় ঝেড়ে ফেলে তিনি বলেন, “ভারতের হাতে যদি আমাদের বিরুদ্ধে কোনও প্রমাণ থাকে, তবে বিশ্বের কাছে সেটা তারা তুলে ধরুক।”

অন্য খবর দেখুন